เคาะ 4 หุ้นเด็ด P/E ต่ำ-ปันผลสูง-เก็งผลประกอบการดีต่อเนื่องถึง Q1/59
เคาะ 4 หุ้นเด็ด P/E ต่ำ-ปันผลสูง-เก็งผลประกอบการดีต่อเนื่องถึง Q1/59
4 ก.พ. 2559

บริษัทหลักทรัพย์ เอเซีย พลัส จำกัด ระบุในบทวิเคราะห์(4 ก.พ.) แม้ในช่วงนี้ SET Index จะค่อนข้างแกว่งตัวผันผวน นับตั้งแต่ต้นปีถึงปัจจุบันดัชนีปรับขึ้นได้เพียง 0.3% หลังจากในช่วงปี 2558 ที่ผ่านไปนั้น SET Index ปรับตัวลดลงถึง 14%
โดยหุ้นกลุ่มที่ปรับลดลงหนักในรอบปีที่ผ่านมา ได้แก่ ICT -39%, ธ.พ. -29%, สื่อ-บันเทิง 22%, พลังงาน -21%, ส่งออกอาหาร -12%, ยานยนต์ -12%, อสังหาฯ -11% และค้าปลีก -8% แต่พอมาในรอบปีนี้ บางกลุ่มที่เคยปรับลดลงหนักสามารถพลิกฟื้นขึ้นมาได้ อาทิ ICT 5.8%, ธ.พ. 4.4%, ค้าปลีก 2.3% ขนส่ง 3%
แต่ก็ยังมีบางกลุ่มที่ยัง laggard ในปัจจุบัน โดยเฉพาะอสังหาฯ ที่ผลตอบแทนปีนี้ยังลดลง -4.3% ซึ่งเป็นสิ่งที่สวนทางกับปัจจัยพื้นฐานค่อนข้างมาก เนื่องจากแนวโน้มผลประกอบการไตรมาส 4/58 ของหลายๆ Developer จะขึ้นทำจุดสูงสุดในไตรมาสนี้ จากอานิสงส์มาตรการกระตุ้นอสังหาฯ ของรัฐบาลในช่วงปลายปี และมีผลสืบเนื่องมายังผลการดำเนินงานไตรมาส 1/59 ที่น่าจะดีต่อเนื่องด้วย
บวกกับอัตราตอบแทนเงินปันผล (dividend yield) ที่สามารถคาดหวังในระดับสูง ยิ่งเสริมความน่าดึงดูดให้เข้ามาลงทุนมากขึ้น โดยหุ้นในกลุ่มอสังหาฯ ที่ฝ่ายวิจัยยังชื่นชอบ มีค่า P/E ต่ำ  และราคายัง laggard ได้แก่ PS ([email protected]38), SPALI ([email protected]28.59), LPN ([email protected]19.20) ส่วน SC ([email protected]3.86) แม้ราคาจะปรับขึ้นมาได้แรงวานนี้ แต่ dividend yield ที่อยู่ในระดับสูง และ upside ที่ยังเปิดกว้าง จึงเชื่อว่าจะสามารถ outperform ได้อย่างต่อเนื่อง